CELEX: 62011CN0496
Language: el
Date: 2011-09-26 00:00:00
Title: Υπόθεση C-496/11: Αίτηση για την έκδοση προδικαστικής αποφάσεως, την οποία υπέβαλε το Tribunal Central Administrativo Sul (Πορτογαλία) στις 26 Σεπτεμβρίου 2011 — Portugal Telecom SGPS, SA κατά Fazenda Pública

10.12.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 362/13
            
         Αίτηση για την έκδοση προδικαστικής αποφάσεως, την οποία υπέβαλε το Tribunal Central Administrativo Sul (Πορτογαλία) στις 26 Σεπτεμβρίου 2011 — Portugal Telecom SGPS, SA κατά Fazenda Pública
   (Υπόθεση C-496/11)
   2011/C 362/19
   Γλώσσα διαδικασίας: η πορτογαλική
   
      Αιτούν δικαστήριο
   
   Tribunal Central Administrativo Sul
   
      Διάδικοι στην υπόθεση της κύριας δίκης
   
   
      Εφεσείουσα: Portugal Telecom SGPS, SA
   
      Εφεσίβλητη: Fazenda Pública
   
      Παρεμβαίνον: Ministério Público
   
      Προδικαστικά ερωτήματα
   
   
               1)
            
            
               Απαγορεύει το άρθρο 17, παράγραφος 2, της έκτης οδηγίας ΦΠΑ (77/388/ΕΟΚ), της 17ης Μαΐου 1977 (1), κατ’ ορθήν ερμηνεία, στην πορτογαλική Administração Tributária να επιβάλλει στην εφεσείουσα –η οποία είναι SGPS– να χρησιμοποιεί τη μέθοδο της αναλογικής εκπτώσεως για ολόκληρο τον ΦΠΑ που την έχει επιβαρύνει επί των εισροών, με την αιτιολογία ότι κύριος καταστατικός σκοπός αυτής είναι η διαχείριση συμμετοχών στο κεφάλαιο άλλων εταιριών, έστω και αν οι εισροές αυτές (ληφθείσες υπηρεσίες) συναρτώνται ευθέως, αμέσως και σαφώς με τις φορολογούμενες πράξεις –παρεχόμενες υπηρεσίες– που ενεργούνται επί των εκροών, στο πλαίσιο μιας –σύννομης– συμπληρωματικής δραστηριότητας παροχής τεχνικών υπηρεσιών διαχείρισης;
            
         
               2)
            
            
               Δύναται μια επιχείρηση που έχει χαρακτήρα SGPS και που επιβαρύνεται με ΦΠΑ κατά την απόκτηση αγαθών και υπηρεσιών, τα οποία ακολούθως μεταβιβάζει στο σύνολό τους, υποκείμενη επ’ αυτών σε ΦΠΑ, στις εταιρίες στις οποίες συμμετέχει, ασκώντας έτσι δραστηριότητα –παροχής τεχνικών υπηρεσιών διοικήσεως και διαχειρίσεως– επικουρική έναντι της κύριας δραστηριότητάς της –που είναι η διαχείριση συμμετοχών στο κεφάλαιο εταιριών–, να εκπέσει ολόκληρο τον φόρο που την έχει επιβαρύνει για την ως άνω απόκτηση, μέσω της μεθόδου εκπτώσεως της πραγματικής διαθέσεως, που προβλέπεται στην παράγραφο 2 του άρθρου 17 της έκτης οδηγίας;
            
         
      (1)  Έκτη οδηγία 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ ειδ. έκδ. 09/001, σ. 49).